Diari Oficial de la Generalitat Valenciana


Sumari del DOGV 3459, del 23-03-1999 (1999/2130)

Informació pública de la convocatòria de selecció per a cobrir una plaça de cuidador/cuidadora al Centre Ocupacional El Maestrat de Benicarló.
----------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2130


Data del document
:   10-02-1999

Organisme emissor
:   Consorci València de Serveis Socials

Tipus de document
:   Convocatòria

Descriptors 

:   * Benicarló
    * concurs administratiu

Informació pública de la convocatòria de selecció per a cobrir una plaça de cuidador/cuidadora al Centre Ocupacional El Maestrat de Benicarló. [1999/M2130]
  
De conformitat amb el que estableix el conveni col·lectiu per al personal laboral del Consorci Valencià de Serveis Socials, Convaser Castelló, es convoquen proves selectives per a la provisió d'un lloc de cuidador/cuidadora per al Centre Ocupacional El Maestrat de Benicarló, que es regiran per les següents:
  
Bases
  
Primera. Objecte de la convocatòria
  
L'objecte d'aquesta convocatòria és la provisió d'una plaça de cuidador/cuidadora per al centre de dia per a minusvàlids psíquics profunds, situat al Centre Ocupacional El Maetrat de Benicarló.
  
La contractació s'efectuarà d'acord amb la legislació vigent.
  
Segona. Condicions generals dels aspirants
  
1. Ser espanyol o espanyola o de la Unió Europea.
  
2. Haver complit 18 anys.
  
3. Estar en possessió del títol de Formació Professional de primer grau, especialitat d'auxiliar de clínica.
  
4. No patir cap malaltia ni defecte físic que impedisca l'exercici de les funcions del lloc de treball.
  
5. Els anteriors requisits hauran de complir-se en el moment de la finalització del termini per a la presentació d'instàncies indicat en la base quarta.
  
Tercera. Sol·licituds
  
Els qui desitgen prendre part en aquest procés selectiu hauran de presentar una sol·licitud, dirigida al president del Consorci Valencià de Serveis Socials, Convaser Castelló, en model que serà facilitat a les oficines de la gerència d'aquest consorci, a aquests efectes al Centre Ocupacional Rafalafena del carrer de Benicarló, s/n (enfront de la casa quarter de la Guàrdia Civil), de Castelló de la Plana.
  
Quarta. Lloc i presentació de sol·licituds
  
Les sol·licituds es recolliran i presentaran a les oficines de la gerència del Convaser Castelló.
  
El termini per a la presentació d'instàncies finalitza als vuit dies hàbils a partir de la data de publicació en el Diari Oficial de la Generalitat Valenciana.
  
Cinquena. Admissió de sol·licituds
  
Als tres dies de la finalització del termini es publicarà al tauler d'anuncis del Convaser Castelló, en la Direcció Territorial de la Conselleria de Benestar Social, la llista d'aspirants admesos i exclosos provisionalment; s'indicarà, en el segon dels casos, el motiu de l'exclusió, així com el dia, l'hora i el lloc de realització de la primera prova.
  
En el supòsit que el motiu de l'exclusió siga una errada en les dades de la sol·licitud, aquesta podrà esmenar-se el mateix dia de l'examen, prèviament a la realització de les proves.
  
Sisena. Aspirants minusvàlids
  
Per a les persones amb minusvalideses, que així ho sol·liciten, s'establiran les adaptacions possibles de temps i mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en aquesta convocatòria. Aquestes adaptacions no podran desvirtuar el caràcter de les proves.
  
Setena. Procés de selecció
  
El procés de selecció constarà de dues fases:
  
1. Prova escrita.
  
La prova consistirà en el desenvolupament de dos temes sobre el temari que figura en l'annex I d'aquesta convocatòria.
  
1.1. La puntuació màxima amb què es qualificarà aquesta prova és de 8 punts, i seran eliminats tots aquells aspirants que no superen els 4 punts.
  
7. 2. Entrevista.
  
Els aspirants que hagen superat la prova escrita realitzaran una entrevista davant la comissió avaluadora, que versarà sobre coneixements teòrics i pràctics relacionats amb el lloc de treball objecte d'aquesta convocatòria.
  
2.1. La puntuació màxima amb què es qualificarà l'entrevista és de 3 punts.
  
Vuitena. Publicitat i convocatòries
  
La data, l'hora i el lloc de realització de les distintes fases del procés selectiu es publicaran al tauler d'anuncis del Convaser Castelló, en la Direcció Territorial de la Conselleria de Benestar Social, com a mínim amb 48 hores d'antelació.
  
Les qualificacions obtingudes pels aspirants en les distintes proves es faran públiques pel mateix procediment.
  
Novena. Adjudicació de llocs
  
Conclòs el procés de selecció, es publicarà la llista dels aspirants que hagen superat les proves, indicats per ordre de major a menor puntuació, amb expressió de les qualificacions obtingudes en cadascuna de les fases.
  
La plaça vacant s'adjudicarà a l'aspirant que haja obtingut la puntuació final més alta.
  
Es constituirà una borsa de treball amb la resta dels aspirants, la qual tindrà vigència fins a la realització de la següent convocatòria.
  
La incorporació al lloc de treball de la persona que resulte seleccionada es produirà al llarg de 1999, en funció de les necessitats del Convaser Castelló.
  
Deu. Comissió avaluadora
  
1. La comissió avaluadora estarà constituïda per:
  
- El gerent del Convaser Castelló.
  
- La secretària del Convaser Castelló.
  
- Un representant de la Conselleria de Benestar Social.
  
- Un director d'un centre ocupacional del Convaser Castelló.
  
- Un representant del sindicat UGT
  
- Un representant del sindicat CCOO
  
2. La comissió avaluadora tindrà la seu a les oficines de la gerència del Convaser Castelló.
  
3. La comissió avaluadora podrà exigir als aspirants, en qualsevol moment del procés selectiu, que acrediten la seua identitat.
  
Onze. Reclamacions
  
La present convocatòria i els actes que siguen dictats per a l'execució d'aquesta podran ser impugnats mitjançant un escrit dirigit al president del Consorci Valencià de Serveis Socials, Convaser Castelló, presentat a les oficines de la gerència.
  
Aquesta convocatòria s'exposarà al tauler d'anuncis del Convaser Castelló i en els seus centres ocupacionals. Així mateix, s'inclouran anuncis d'aquesta en els periòdics de difusió provincial i en el Diari Oficial de la Generalitat Valenciana.
  
ANNEX I
  
1. Els minusvàlids psíquics greument afectats.
  
2. Definició, objectius i prestacions d'un centre de dia per a minusvàlids psíquics profunds.
  
3. Funcions del cuidador/cuidadora en un centre de dia per a minusvàlids psíquics profunds.
  
4. Primers auxilis.
  
Bibliografia bàsica:
  
- Programa de necessitats. Centre d'Atenció per a Minusvàlids Psíquics Greument Afectats, Generalitat Valenciana, Direcció General de Serveis Socials. Document número 6/1989.
  
- CAMP Programa de Necessitats. Documents tècnics 44/1987. Inserso.
  
- La guia dels primers auxilis. Què fer mentre arriba el metge. Daimon. Barcelona 1985.